Clinton, Trump fitues të Super së Martës 
Secili nga kandidatët kryesorë të demokratëve dhe rtepublikanëve fitoi në shtatë shtete
Demokratja Hillary Clinton dhe republikani Donald Trump kanë konsoliduar shanset për emërimin e partive të tyre, duke siguruar fitore në shtete kyçe gjatë të ashtuquajturës e Marta e Madhe, dita më e rëndësishme e votimit në fazën e zgjedhjeve paraprake. Ish-sekretarja e Shtetit, Clinton fitoi në shtetet Tenesi, Alabama, Xhorxha, Arkansas, Virxhinia, Teksas dhe Masaçusets. Rivali i saj, demokrati socialist Sanders fitoi në Vermont, Oklahoma, Minesota dhe Kolorado. Në kampin republikan, zoti Trump fitoi në Arkansas, Xhorxha, Alabama, Tenesi, Virxhinia, Vermont dhe Masaçusets. Senatori Ted Cruz fitoi në shtetin e tij Teksas, si edhe Oklahoma and Alaska. Senatori nga Florida Marco Rubio siguroi fitoren e tij të parë në sezonin e zgjedhjeve paraprake, në Minesota. Rezultatet nuk ishin një befasi. Sondazhet kishin treguar se kandidatët Trump dhe Clinton kishin një epërsi të madhe në shtetet e të Martës së Madhe dhe në shkallë kombëtare. Në fjalimet e tyre të fitores, secili nga kandidatët u përqendrua tek tjetri dhe jo tek rivalët e tyre brenda partisë. Në fjalimin e tij po në Florida, zoti Trump u kundërpërgjigj. “Ajo do ta bëjë Amerikën të bashkuar. Po përpiqem të kuptoj se ç’do të thotë kjo. Të bësh Amerikën madhështore përsëri është shumë më mirë sesa ta bashkosh”. Duke folur para një turme të madhe në shtetin e tij të Vermontit, Sanders u shfaq optimist. Por nuk kishte dyshim se zonja Clinton ishte “fituesja e madhe”, sipas Mo Elleithee, drejtor eksekutiv i Institutit për Politikë dhe Shërbim Publik në Georgetwon. Zoti Elleithee, që ishte zëdhënës i fushatës Clinton në vitin 2008, e vuri theksin tek vështirësia e zotit Sanders për të tërhequr votues jashtë bazës së tij kryesisht të bardhë. Ford O'Connell, një strategjist republikan tha se zoti Trump doli në krye të fushës së republikanëve dhe taniu është “kandidati i qartë kryesor”.